20 Re ka bontsha jang gore re na le mogopolo wa ga Keresete mo kgannyeng eno? O se ka wa akanyetsa badumedikawena bosula. Fa o ba akanyetsa bosula, seo se tla lemotshega mo go se o se buang le se o se dirang. (Luke 6:45) Le fa go ntse jalo, Baebele e re bolelela gore lorato “lo dumela dilo tsotlhe.” (1 Bakorintha 13:7) Lorato lo molemo ga lo bosula. Lo a aga, e seng go tlhatlhamolola. Batho ba ikutlwa ba gololesegile fa ba bontshiwa lorato le go kgothadiwa go na le go tshosiwa. Re ka aga batho ba bangwe le go ba kgothatsa ka go bontsha go ba tshepa. (1 Bathesalonika 5:11) Fa re tshwana le Keresete ka go nna le pono e e siameng ka bakaulengwe ba rona, re tla ba tshwara ka tsela e e tla ba agang le go dira gore ba tlhagise dinonofo tse di molemo tse ba nang le tsone.